ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
ბაქოში მომხდარი ხანძრის გამო უსაფრთხოების ნორმების გადახედვას ითხოვენ ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2015 წლის 30 მაისი   ავტორი: ნურგულ ნოვრუზი
ოფიციალური პირები მიზეზად მოსაპირკეთებელ მასალას ასახელებენ, რომლითაც ბაქოში შენობები ზაფხულის სპორტული ღონისძიებისთვის შეიფუთა.
ბაქოში ამ საცხოვრებელი კორპუსის განადგურების მიზეზი ადვილაალებადი პლასტმასი გახდა (ფოტო: ელმარ მალიკსოი).
ხანძარმა, რომლის დროსაც აზერბაიჯანის დედაქალაქში 15 ადამიანი დაიღუპა და მთლიანად განადგურდა საცხოვრებელი კორპუსი, ეჭვქვეშ დააყენა მშენებლობის სტანდარტები. მთელი ბაქოს მასშტაბით დაჩქარებული წესით მიმდინარე რეკონსტრუქციული სამუშაოები მომავალ თვეს დაგეგმილ პირველ ევროპულ თამაშებს უკავშირდება.
მიუხედავად იმისა, რომ 19 მაისს სახანძრო ეკიპაჟი ხანძრის ადგილას სწრაფად მივიდა, მეხანძრეებმა თექვსმეტსართულიან სახლზე მოდებული ცეცხლის ლოკალიზება ვერ მოახერხეს. პლასტიკური გარე საფარის გამო შენობა ოთხ საათში მთლიანად დაიწვა. გარდაიცვალა თხუთმეტი ადამიანი, მათგან ოთხი ბავშვი. დაშავდა კორპუსში მცხოვრები ორმოცდაათი ბინადარი, მათი უმეტესობა საკმაოდ სერიოზულად.
„როდესაც საღამოს გონზე მოვედი, ექიმმა მითხრა, რომ შვილები აღარ მყავდა – სამი წლის ფარა და ჩემი ჯერ კიდევ არ დაბადებული ბავშვი,“- განუცხადა გუნაი მაჰარამოვამ საინფორმაციო სააგენტო Minval.az-ს. „მას შემდეგ ჭრილობების ტკივილს ვეღარ ვგრძნობ, ახლა ცეცხლი შიგნით მიკიდია და მას ვერავინ და ვერაფერი ვეღარ ჩააქრობს.“
ტრაგედიის შემდეგ მთავრობის დავალებით შეიქმნა კომისია, რომლის პირველი თათბირი 20 მაისს პრეზიდენტმა ალიევმა ჩაატარა. პრემიერ მინისტრის მოადგილის აბიდ შარიფოვის განცხადებით, რომელიც კომისიის ხელმძღვანელად დაინიშნა, ბინაგადის რაიონში დამწვარი კორპუსის ბინადრები უზრუნველყოფილები იქნებიან დროებითი საცხოვრებლით და კომპენსაციის სახით თითოეულ ოჯახს 20 000 მანათი (19 500 აშშ დოლარი) გადაეცემა, ხოლო ის ოჯახები, რომლებმაც წევრები დაკარგეს, დამატებით 15 000 მანათს მიიღებენ.
ხალხი პატივს მიაგებს ხარძრის დროს დაღუპულ თხუთმეტ ადამიანს (ფოტო: ელმარ მალიკსოი).
შარიფოვის განცხადებით, მშენებლობის და უსაფრთხოების სტანდარტები არ იყო დაცული, ხოლო მთავარი პროკურორის ზაკირ ქარალოვის განმარტებით, მასალა, რომლითაც შენობის ფასადი მოპირკეთდა არ იყო სერტიფიცირებული.
საგანგებო სიტუაციათა მინისტრი კამალედინ ჰეიდაროვი ამტკიცებს, რომ სერტიფიკატი ერთი კონკრეტული მასალის გამოყენებაზე იყო გაცემული, თუმცა ადგილობრივმა მწარმოებლებმა მას ცეცხლგამძლე დანამატები არ შეურიეს.
პრეზიდენტმა ალიევმა კომისიის წევრების წინაშე თავისი უკმაყოფილება არ დამალა.
„როდესაც კითხვას ვსვამ, არავინ არაფერი იცის. არ იციან ადგილობრივ აღმასრულებელ ხელისუფლებაში და არც ქალაქის მთავრობაში. არავინ არაფერი იცის,“ – განაცხადა მან. „არაერთხელ მითქვამს, რომ უნდა იყოს წესრიგი. პირველ რიგში, თანამდებობის პირები უნდა იძლეოდნენ მაგალითს. იტაცებენ ადგილებს და მიმდინარეობს უკანონო მშენებლობები, მერე მათ უკანონო გზით არეგისტრირებენ. თუ ეს კიდევ ერთხელ განმეორდება, ამ ადამიანებს არამარტო დავითხოვ სამსახურიდან, არამედ პასუხს ვაგებინებ. ამ ქვეყანაში ხელშეუხებელი არავინაა.“
ამ დროისთვის, პროკურატურის განცხადებით, დაკავებულია ოთხი პიროვნება – მოსაპირკეთებელი მასალის მწარმოებელი კომპანიის გენერალურ დირექტორი, სამუშაოების მწარმოებელი სამშენებლო ფირმის უფროსი და მისი მოადგილე, ბინაგადის რაიონის გამგეობის ეკონომიკური სამსახურის ყოფილი უფროსი და ადგილობრივი ბინათმშენებლობის სამსახურის უფროსი. ყველა მათგანს ბრალად ედება სამსახურეობრივი გულგრილობა და სახანძრო უსაფრთხოების მოთხოვნათა შეუსრულებლობა.
[pullquote]ჩვენი ინფორმაციით, ასეთი შენობა 800-ზე მეტია[/pullquote]
კომისიის გადაწყვეტილებით, მსგავსი მოსაპირკეთებელი მასალა ბაქოში ყველა შენობიდან უნდა მოიხსნას.
შენობების ფასადების მოსაპირკეთებლად პენოპალსტისგან დამზადებული მასალის გამოყენება მხოლოდ ახლახან დაიწყეს. ბაქოს და სხვა ქალაქების იერსახის ნაჩქარევი გალამაზება პირველ ევროპულ თამაშებს უკავშირდება, რომელსაც აზერბაიჯანი 12-28 ივნისს მასპინძლობს.
ბაქოს მერის, ჰაჯიბალა აბუტალიბოვის მტკიცებით, ქალაქში პენოპალსტით 140 შენობაა მოპირკეთებული, საგანგებო სიტუაციათა მინისტრის ჰეიდაროვის თქმით, კი მთელი ქვეყნის მასშტაბით ასეთი 260 შენობაა.
ოპოზიციური მოძრაობა „რეალის“ წევრი ნატიკ ჯაფარლი ფიქრობს, რომ მათი რაოდენობა გაცილებით მეტია
„ჩვენი ინფორმაციით, ასეთი შენობა 800-ზე მეტია,“ – ამბობს ის და თან ანგარიშობს, რომ თავდაპირველი მიპირკეთების, შემდეგ ძველი მასალის მოხსნის და ახალი, უფრო უსაფრთხო მასალით ჩანაცვლების ხარჯი 800-900 მილიონ აშშ დოლარამდე აღწევს, რაც უკეთესი იქნებოდა რომ დახარჯულიყო განათლებაზე, ჯანდაცვაზე და სოციალურ პროგრამებზე.
[pullquote]ბაქოში ხანძარი მანამდე ორჯერ მოხდა … და [ერთხელ] ქალაქ სუმგაიტში[/pullquote]
ნავთობმუშაკთა უფლებების დაცვის ორგანიზაციის ხელმძღვანელი მირვარი გაჰრამანლი აცხადებს, რომ დამნაშავეები არიან არა მხოლოდ მწარმოებლები, არამედ სამთავრობო სტრუქტურები, რომლებიც პასუხს აგებენ უსაფრთხოების სტანდარტებზე.
„სამწუხაროა, რომ ადრე მომხდარი მსგავსი შემთხვევების უბრალოდ იგნორირება მოახდინეს. აუცილებელად საკუთარ სახლებში ხალხი ცოცხლად უნდა დამწვარიყო, რომ სახელმწიფო სტრუქტურები გამოფხიზლებულიყვნენ?“ – განაცხადა მან. „არ უნდა დავუშვათ, რომ მთავარმა დამნაშავეებმა ბრალი სხვებს გადააბრალონ და თავად დაუსჯელები დარჩნენ. ყველამ იცის, რომ კომპანია შენობების ფასადებს თავისი ნებით ვერ გაარემონტებდა. მას ჰქონდა ნებართვა სამთავრობო სტრუქტურებიდან და უსაფრთხოების სააგენტოებიდან“.
ბაქოში მსგავსი ხანძარი მანამდე ორჯერ მოხდა, ერთი წელს, რომლის დროსაც დაზიანდა საცხოვრებელი კორპუსი აჰმედლის უბანში, ხოლო მეორე 2013 წელს, რომლის დროსაც ცეცხლი სამედიცინო უნივერსიტეტის ერთ-ერთ კორპუსს წაეკიდა. 2014 წელს ხანძარი მოხდა ქალაქ სუმგაიტშიც. საბედნიეროდ, არც ერთი შემთხვევის დროს არავინ დაღუპულა. აჰმედლის უბნის მცხოვრებლებმა ხანძრის შემდეგ მიმართეს საგანგებო სიტუაციათა სამინისტროს თხოვნით, გადაეხედათ რამდენად იყო დაცული უსაფრთხოების ზომები, რაზედაც სამინისტროდან უპასუხეს, რომ მოსაპირკეთებელი მასალა იყო შემოწმებული და აბსოლუტურად უსაფრთხო.
ბინაგადში დატრიალებული ტრაგედიის დროს, ქუჩაში უამრავი ადამიანი გამოვიდა, პოლიცია მათ ადგილიდან გაყვანას შეეცადა, რაც შეხლა-შემოხლაში გადაიზარდა. ბაქოს სხვადასხვა უბნებში ადამიანებმა, რომლებიც მსგვასს კორპუსებში ცხოვრობენ, მოსაპირკეთებლი მასალის მოხსნა თავად დაიწყეს და პოლიციაც ამაოდ ეცადა მათ შეჩერებას, თუმცა ათეულობით ადამიანი დააკავეს.
ზამინ ჰაჯიმაც დაჰყო რამდენიმე საათი პოლიციის განყოფილებაში, მას შემდეგ რაც ფეისბუკით მოუწოდა ხალხს მოეძროთ პენოპლასტის საფარი მათი სახლებიდან. „ეს თქვენი შვილების სიცოცხლეს ეხება. მოაძრეთ და გადაირჩინეთ თავი, ვიდრე არ არის გვიანი,“ – დაწერა მან.
პოლიციაში ჰაჯის უთხრეს, რომ აღარ გაევრცელებინა მსგავსი მოწოდებები, რადგან ასეთი საქციელი „ეწინააღმდეგება ჩვენს მენტალიტეტს და ხელს უშლის ქვეყნის კეთილდღეობას.“
ნურგულ ნოვრუზი აზერბაიჯანელი ჟურნალისტის ფსევდონიმია.
Click to share on Twitter (Opens in new window)
Click to share on Facebook (Opens in new window)
ნურგულ ნოვრუზი საზღვარგარეთ მცხოვრები აზერბაიჯანელი ჟურნალისტის პსეუდონიმია. ნურგული აშუქებს აზერბაიჯანში ადამიანის უფლებათა დარღვევის ფაქტებს, მმართველობით საკითხებსა და მედიის მდგომარეობას.
საქართველოს პრესტიჟული ჟურნალისტური კონკურსი გახსნილად გამოცხადდა
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.